**Budapesti Közlekedési Zártkörűen Működő Részvénytársaság**

**Kollektív Szerződés**

**Villamos Üzemigazgatóság**

**Melléklet**

**egységes szerkezetbe foglalt módosításaival**

**Hatályos**

**2019. december 01. napjától**

Jelen megállapodás a Kollektív Szerződés részét képezi, hatálya a Villamos Üzemigazgatóság munkavállalóira terjed ki.

A melléklet részeit képezik:

1. Általános rész
2. Villamos Üzemigazgatóság területén foglalkoztatott munkavállalók melléklete
   1. Villamos Járműműszaki Főmérnökségen foglalkoztatott munkavállalók
   2. Villamos Infrastruktúra Főmérnökségen foglalkoztatott munkavállalók
   3. Villamos Üzemigazgatóság Törzsnél foglalkoztatott munkavállalók
   4. Villamos Forgalmi Főmérnökségen foglalkoztatott munkavállalók

# I.

# Általános rész

Jelen mellékletben külön nem szabályozott kérdésekben a KSZ előírásai az érvényesek. Amennyiben a KSZ és a jelen melléklet eltérő rendelkezéseket tartalmaz, akkor a Villamos Üzemigazgatóság területén a melléklet rendelkezései a mérvadóak.

Jelen mellékletben a Társaságunknál alkalmazott munkaköri besorolási rendszerre tekintettel a járművezető megnevezést az alábbi munkakörökben alkalmazott munkavállalókra tekintettel kell alkalmazni: közúti vasútijármű vezető, közúti vasútijármű vezető tanuló, fogaskerekű vasútijármű vezető, fogaskerekű vasútijármű vezető tanuló.

**A 2012. évi I. törvény A munka törvénykönyvéről** (továbbiakban Mt.)**, valamint a 2012. évi LXXXVI törvény (a munka törvénykönyvéről szóló 2012. évi I. törvény hatálybalépésével összefüggő átmeneti rendelkezésekről és törvénymódosításokról) előírásai, valamint a Társasági Kollektív Szerződés előírásai alapján a Villamos Üzemigazgatóság valamennyi szakterületén az alábbi egységes szabályok kerülnek alkalmazásra:**

1. **Fordulószolgálatos/váltóműszakos munkarend szerinti, valamint a készenléti jellegű munkakörökre vonatkozó általános rendelkezések**
   1. A Villamos Üzemigazgatóságon a fordulószolgálatos és váltóműszakos munkakörök esetében az **általános munkarend** az alábbiak szerint kerül meghatározásra:

* Nappalos munkarend: 0600 - 1800-ig, illetve 0700 - 1900-ig.
* Éjszakás munkarend: 1800 - 0600-ig, illetve 1900 - 0700-ig.
  1. A **munkaközi szünetre** vonatkozó általános szabályozás: a munkaközi szünetmértékét az Mt. 103. § (1) bekezdésében foglaltak szerint kell meghatározni és azt az Mt. 103. § (4)-(6) bekezdésében foglaltaknak megfelelően kell kiadni, kivéve a jelen mellékletben meghatározott eltérő eseteket.

A fordulószolgálatos/váltóműszakos munkarendek esetében a kötelező **munkaközi szünet** legfeljebb két részletben kerül kiadásra a helyben közzétett időpontokban.

A közúti vasúti zavartalan közlekedést biztosító munkakörökben a 9 óránál hosszabb munkaidő esetén a munkaközi szünet mértéke összesen 45 perc, mely az Mt. 103. §-ában foglalt rendelkezésekre tekintet nélkül vehető igénybe a munkaidő kezdő és befejező időpontja között.

* 1. A Villamos Üzemigazgatóságon **a munkaidő keret** a fordulószolgálatos/váltóműszakos munkakörök esetében általánosan hat hónapos időtartamú, de lehetőség van 3 hónapos, illetve 1 hónapos időtartamú munkaidőkeret alkalmazására is.

A munkaidőkeret tartama alatt teljesítendő munkaidőt az Mt. 93. § (2) bekezdésében foglaltaknak megfelelően kell megállapítani úgy, hogy az általános munkarendtől történő eltéréseket (mínusz és plusz órák) a fordulószolgálatos/váltóműszakos munkakörben foglalkoztatott munkavállalóknál a munkaidő keret végén kell összesíteni oly módon, hogy a teljesített munkaidő mértéke a munkaidőkeret tartama alatt nem lehet kevesebb, mint az Mt. 93. § (2) bekezdésében foglaltak szerint számított munkaidő.

Amennyiben az összesítés alapján a munkaidőkeret tartama alatt többlet munkaidő keletkezik, akkor azt a rendkívüli munkaidő elszámolás szabályai szerint, amennyiben munkaidő hiány keletkezett, akkor az Mt. 146.§ (1) bekezdés rendelkezése alapján a munkaidőkeret utolsó havi bérével együtt kell elszámolni és kifizetni.

* 1. A **készenléti jellegű munkakör:** A Villamos Üzemigazgatóság területén – az Mt.-ben foglaltak alapján, eltérően az Mt. 91. §-ában foglaltakról – kizárólag az a munkakör minősül készenléti jellegűnek, amelynek ellátása során, hosszabb időszak alapulvételével a munkavállaló a munkaköri feladatok jellegére tekintettel a rendes munkaidő **legalább egyötödében** munkavégzés nélkül áll a munkáltató rendelkezésére. Ezen munkakörök jelen Melléklet II. fejezetében kerülnek megállapításra. A Villamos Üzemigazgatóság területén az Mt. 91. § b) pontjában foglalt feltételeknek megfelelő munkakör nincs.
  2. A Villamos Üzemigazgatóságon a többműszakos munkarend szerinti készenléti jellegű munkakörök esetében az általános munkarend a következők szerint kerül meghatározásra:

délelőttös: 0600 – 1400; délutános: 1400 – 2200; éjszakás: 2200 - 0600.

* 1. Készenléti jellegű munkakörben **a munkaközi szünet** az Mt. 86. § (3) bekezdés a) pontja alapján a munkaidő részét képezi, ezért ezen munkakörökben elegendő a munkaközi szünetek tervezett időpontjának az írásbeli rögzítése.

Ezen időpontoktól a munkakörök sajátossága alapján, indokolt esetekben, a munkahelyi vezető szóbeli utasítására el lehet térni. Az írásban rögzített, tervezett munkaközi szünet időpontjától való eltérés esetében nem kell alkalmazni az Mt. 103. § (5)-(6) bekezdésében írt rendelkezéseket sem. A közúti vasúti zavartalan közlekedést biztosító munkakörökben a 9 óránál hosszabb munkaidő esetén a munkaközi szünet mértéke összesen 45 perc, mely az Mt. 103. §-ában foglalt rendelkezésekre tekintet nélkül vehető igénybe a munkaidő kezdő és befejező időpontja között.

Készenléti jellegű munkakörök esetén a munkaközi és technológiai szünet a munkaidő része a Mt. 86. § (3) bekezdése alapján, de a **munkavállaló nem részesül** a Mt. 140. § (1) bekezdés szerinti bérpótlékban, és a munkaidő tekintetében az Mt. 92.§ (2) bekezdése szerinti teljes napi munkaidő továbbá a 99. § (3) bekezdése szerinti napi és heti munkaidő beosztások nem kerülnek alkalmazásra.

A Felek további egyeztetést folytatnak a munkakörök munkarendjére, a munkaközi szünetre vonatkozóan és a készenléti jellegű besorolás pontosítása érdekében. Amennyiben az egyeztetések és a felülvizsgálat következtében a jelenlegi megállapodáshoz képest eltérő munkarend, munkaközi szünet, készenléti jellegű munkakörbe sorolás szükséges, úgy a felek a Villamos Üzemigazgatóság Kollektív Szerződés Ágazati mellékletét módosítani fogják.

* 1. Fordulószolgálatos és váltóműszakos munkavállalók szabadságának kiadására a Társasági KSZ 442. pontjában meghatározottak az irányadók.

**2. Bérrendszerek és bérformák (KSZ 51. pont):**

A kötelező orvosi alkalmassági vizsgálati és PÁV vizsgálati időt a munkaidő részének kell tekinteni és erre az időre távolléti díj jár, mely igazolás nélkül – beosztás szerint, vagy távozási naplóban feltüntetve – legfeljebb 6 óra lehet. A PÁV és a kötelező orvosi vizsgálat költsége a munkáltatót terheli.

Véralkohol vizsgálat miatti kártérítési kötelezettség: Ha a dolgozó a véralkohol vizsgálat eredményének megérkezése előtt a társaságtól kilép, akkor a dolgozót a vizsgálat költségével meg kell terhelni. Amennyiben a vizsgálat eredménye negatív, úgy a levont összeget a dolgozó részére vissza kell téríteni.

**3. Egészségre ártalmas munkakörök**

A 203/2009. (IX.18.) Kormányrendelet 1. számú melléklete szerinti II. és III. munkaköri csoportjába tartozó munkakörökben foglalkoztatott munkavállalók a terhesség megállapításától a munkakörében nem foglalkoztathatók. A terhesség tényét a munkáltató felé hitelt érdemlően igazolni kötelesek.

**4. Gépkocsivezetési pótlék**

Gépkocsivezetési pótlék fizetendő az érvényes társasági járművezetői engedéllyel rendelkező, nem villamos zavarelhárítási járművezető munkakörű – munkavállalónak azokra a napokra:

* mely napokon a munkavállaló részére menetlevelet állítottak ki, és
* aki tevékenységével összefüggésben, munkaidejében legalább 4 munkaóra időtartamban gépjármű vezetési tevékenységet végez (a menetlevél megnyitása és zárása között legalább 4 óra eltelt), valamint
* az általa vezetett gépjármű tisztasági állapotával, vagy a menetlevél vezetésével kapcsolatosan – ellenőrzés során – vezetői kifogás bizonyítottan nem merült fel.

Nem fizethető ki a gépkocsivezetési pótlék, a feltételek nem teljesítésén kívül abban a hónapban, amikor a munkavállalónak sajáthibás közlekedési balesete volt, továbbá a közúti közlekedés szabályait bizonyítottan megsértette. Tisztázatlan közlekedési balesetnél az adott pótlék kifizetését az esemény tisztázásáig fel kell függeszteni.

|  |  |  |
| --- | --- | --- |
| **A pótlék mértéke** | **8 órás műszak** | **12 órás műszak** |
| 3,5 t alatt | 800 Ft | 1200 Ft |
| megkülönböztető jelzéssel | 1000 Ft | 1500 Ft |
| 3,5 t felett | 1000 Ft | 1500 Ft |
| megkülönböztető jelzéssel | 1200 Ft | 1800 Ft |

Eltérő megállapodás kivételével a gépkocsivezetési pótlék a mindenkori bérmegállapodásban meghatározott bérfejlesztés mértékével emelkedik a következők szerint: amennyiben a bérfejlesztés %-os mértékben kerül meghatározásra, úgy a pótlék növelése ugyanezen %-kal kerül megemelésre (forint értékre kerekítve), egyéb esetekben a távolléti díj kiegészítés %-os mértékével kerül megemelésre (forint értékre kerekítve).

**5. Gépjárművezetői minőségi pótlék**

Gépjárművezetői minőségi pótlék fizetendő az érvényes társasági járművezetői engedéllyel rendelkező – villamos zavarelhárítási járművezető munkakörű – munkavállalónak azokra a napokra:

* mely napokon a munkavállaló részére menetlevelet állítottak ki,
* az általa vezetett gépjármű tisztasági állapotával, vagy a menetlevél vezetésével kapcsolatosan – ellenőrzés során – vezetői kifogás bizonyítottan nem merült fel.
* a járműre kiadott emelőgép-naplót (amennyiben van ilyen) az előírásoknak megfelelően naprakészen vezeti, a műszakos vizsgálatokat elvégzi.

Nem fizethető ki a gépkocsivezetői minőségi pótlék– a feltételek nem teljesítésén kívül – abban a hónapban, amikor a munkavállalónak sajáthibás közlekedési balesete volt, továbbá a közúti közlekedés szabályait bizonyítottan megsértette. Tisztázatlan közlekedési balesetnél az adott pótlék kifizetését az esemény tisztázásáig fel kell függeszteni.

**A pótlék mértéke:**

* 8 órás munkavégzés alatt 500 Ft/munkanap;
* 12 órás munkavégzés alatt 750 Ft/munkanap.

Eltérő megállapodás kivételével a gépjárművezetői minőségi pótlék a mindenkori bérmegállapodásban meghatározott bérfejlesztés mértékével emelkedik a következők szerint: amennyiben a bérfejlesztés %-os mértékben kerül meghatározásra, úgy a pótlék növelése ugyanezen %-kal kerül megemelésre (forint értékre kerekítve), egyéb esetekben a távolléti díj kiegészítés %-os mértékével kerül megemelésre (forint értékre kerekítve).

**6. Tanfolyami pótlék (KSZ 51. pont):**

A Villamos Járműműszaki Főmérnökség és a Villamos Infrastruktúra Főmérnökség KSZ 522. pontja alapján műszakpótlékban részesülő munkavállalói a 3 hónapnál hosszabb időtartamú tanfolyami beiskolázáskor távolléti díjjal kerülnek elszámolásra a következők szerint: amennyiben a munkavállaló távolléti díjjal elszámolt havi bére a havi átlagbéréhez képest alacsonyabb, a különbözet havonta tanfolyami pótlékként kerül elszámolásra.

**II.**

# Villamos Üzemigazgatóság Főmérnökségein foglalkoztatott munkavállalókra vonatkozó speciális szabályok

### 1. Villamos Járműműszaki Főmérnökségen foglalkoztatott munkavállalók

* 1. **Fordulószolgálatos/váltóműszakos munkarend szerinti munkakörök munkaidő beosztása valamint a készenléti jellegű munkakörű munkavállalókra vonatkozó rendelkezések**

**(KSZ 333.):**

* + 1. **A fordulószolgálatos/váltóműszakos munkakörök listája (kizárólag a 12/24 órás beosztás szerint foglalkoztatott, az alábbi munkakört betöltő munkavállalók esetén):**

|  |
| --- |
| gépi anyagmegmunkáló |
| jármű alkatrész és fődarab szerelő – kiemelt |
| jármű alkatrész és fődarab szerelő – mechanikus |
| jármű fődarab és alkatrész anyagvizsgáló |
| járműasztalos |
| járműfényező, felületkezelő |
| járműkárpitos |
| járműtakarító, -mosó |
| közúti vasútijármű vezető – kocsiszíni |
| vasúti járműszerelő – zavarelhárítási betanított |
| vasúti járműszerelő - zavarelhárítási csoportvezető |
| vasúti járműszerelő - zavarelhárítási vonali szerelő |
| vasúti járműszerelő – betanított |
| vasúti járműszerelő – csoportvezető |
| vasúti járműszerelő – kiemelt |
| vasúti járműszerelő - komplex |
| vasúti járműszerelő - specialista |
| vasúti járműszerelő-elektromos |
| vasúti járműszerelő-mechanikus  villamos zavarelhárítási járművezető |
| zavarelhárítási telephelyi diszpécser |

A Villamos Járműműszaki Főmérnökségen a **nem készenléti jellegű** és **fordulószolgálatos/váltóműszakos** munkakörben foglalkoztatott munkavállalók munkaidejének kezdete és vége az I. fejezet 1.1. pontjában foglaltak alapján kerül meghatározásra, továbbá ezen munkakörökben a munkaközi szünet teljes hossza 25 perc, mely egyben kerül kiadásra, valamint a munkaközi szünet nem eshet a munkaidő első- és utolsó 3 órájára, illetve a KSZ 442. pontja alapján részükre a 11 óra 35 perces munkaidejű műszak időtartamának megfelelően kerül a szabadság átszámításra és kiadásra.

* + 1. A munkáltató a Villamos Járműműszaki Főmérnökségen az alábbi munkaköröket tekinti **készenléti jellegű munkakör**nek:

|  |
| --- |
| Villamos Zavarelhárítási Szolgálat: |
| * + - vasúti járműszerelő – zavarelhárítási betanított |
| * + - vasúti járműszerelő - zavarelhárítási csoportvezető |
| * + - vasúti járműszerelő - zavarelhárítási vonali szerelő |
| * + - villamos zavarelhárítási járművezető |
| * + - zavarelhárítási telephelyi diszpécser |

A készenléti jellegű munkakörök esetében a munkaidő kezdete és vége a következők szerint alakul:

**06.00-18.00 óra, 18.00-06.00 óra.**

A készenléti jellegű munkakörök esetében a munkaközi szünet a munkaidő részét képezi, kiadására az I. fejezet 1.6. pontjában foglaltak szerint kerülhet sor.

**1.2. Földalatti munka pótszabadsága (KSZ 4454.):**

Föld alatt állandó jelleggel dolgozó munkakör nincs.

**1.3. Alagúti pótlék (KSZ 5236.):**

Alagúti pótlékra jogosult munkakörök nincsenek.

**1.4. Csoportvezetői pótlék (KSZ 5237.):**

Fizikai állományú csoportvezetők részére:

* 3-10 főig alapbér 8%-a;
* 11-20 főig alapbér 12%-a;
* 20 fő felett alapbér 15%-a.

A csoport létszáma a csoportvezetővel együtt értelmezendő.

**1.5. Vasúti járműmozgatói pótlék:**

A járműtelepen belüli és azon kívüli, utasok nélküli, napi szinten történő, üzemi jelleggel végzett vasúti járműmozgatást, illetve jármű üzembe helyezést végző, nem járművezető munkavállalók, akik a munkáltatói jogkörgyakorlótól erre a kiegészítő tevékenységre megbízást kapnak, vasúti járműmozgatói pótlékban részesülnek. A feladat ellátásához a munkavállalónak érvényes és a díjazott időszakban egyéb kötelezettségek (oktatások, minősítő vizsgák) szempontjából is rendezett, vasúti járművezetői engedéllyel kell rendelkeznie.

A díjazás mértéke:

* nappalos, egyműszakos munkakörben 1.000,- Ft/műszak/fő
* váltócsoportos munkakörben: 1.500,- Ft/műszak/fő

Eltérő megállapodás kivételével a vasúti járműmozgatói pótlék a mindenkori bérmegállapodásban meghatározott bérfejlesztés mértékével emelkedik a következők szerint: amennyiben a bérfejlesztés %-os mértékben kerül meghatározásra, úgy a pótlék növelése ugyanezen %-kal kerül megemelésre (forint értékre kerekítve), egyéb esetekben a távolléti díj kiegészítés %-os mértékével kerül megemelésre (forint értékre kerekítve).

Nem adható megbízás olyan munkavállaló részére, aki teljes munkaidőben, kifejezetten csak járművezetői, járműmozgatási tevékenységet végez, vagy erre vonatkozóan prémiumkitűzéssel rendelkezik. Nem fizethető ki a vasúti járműmozgatói pótlék – a megbízási feltételek nem teljesítésén kívül – abban a hónapban, amikor a munkavállalónak ezen tevékenységéből kifolyólag sajáthibás közlekedési eseménye volt, továbbá a járműtelepre vonatkozó technológiai rendet, a közúti közlekedés szabályait, a forgalmi- és jelzési utasításban előírtakat bizonyítottan megsértette. Tisztázatlan közlekedési eseménynél az adott pótlék kifizetését az esemény tisztázásáig fel kell függeszteni.

**1.6. Célprémium rendszer**

Műszaki beruházásokban vagy kiemelt felújításokban közreműködő dolgozók többletteljesítményének, a megváltozott foglalkoztatási, munkakörülményi és munkakövetelmények melletti munka-végzés anyagi elismerésének biztosítására, a munkavállalók számára egyedi célprémium tűzhető ki. A kitűzhető prémium keret nagyságát az éves bérgazdálkodási lehetőségek függvényében a munkáltatói jogkör gyakorló határozza meg, és erről tájékoztatja a munkavállalói érdekképviseleteket. A célprémium havi mértéke munkavállalónként maximum az adott munkavállaló alapbérének 10%-a lehet.

### 2. Villamos Infrastruktúra Főmérnökségen foglalkoztatott munkavállalók

**2.1.** **Fordulószolgálatos munkakörök (KSZ 333.):**

**2.1.1.** A fordulószolgálatos munkakörök listája **(kizárólag a 12/24 órás beosztás szerint foglalkoztatott, az alábbi munkakört betöltő munkavállalók esetén)**:

|  |
| --- |
| * áramellátási zavarelhárító |
| * elektrikus |
| * energia operátor |
| * felsővezeték szerelő |
| * felsővezeték szerelő - betanított |
| * felsővezeték szerelő - csoportvezető |
| * felsővezeték szerelő- kiemelt |
| * hírközlő és jelzőberendezés műszerész |
| * jelzőberendezés műszerész |
| * jelzőberendezés műszerész gyakornok |
| * jelzőberendezés műszerész-csoportvezető |
| * jelzőberendezés szerelő - betanított |
| * kábelszerelő |
| * kábelszerelő - csoportvezető |
| * kábelszerelő- kiemelt |
| * kitérőlakatos |
| * másodelektrikus |
| * pálya zavarelhárító |
| * pályamunkás |
| * pályamunkás - betanított |
| * pályamunkás - lángvágó |
| * segédelektrikus |
| * távvezérlő műszerész |
| * távvezérlő műszerész - betanított |
| * távvezérlő műszerész csoportvezető |
| * vezető elektrikus |
| * villamos berendezés szerelő |
| * villamos berendezés szerelő - csoportvez |
| * villamos biztonságt.szabv. felülv.csopv. |
| * villamos biztonságt.szabványos. felülv. |
| * villanyszerelő |
| * villanyszerelő csoportvezető |
| * vonalgondozó |

**2.1.2. Napi munkaidő kezdete-vége és a munkaközi szünet a fordulószolgálatos munkaköröknél**

A fordulószolgálatos munkakörökben foglalkoztatott munkavállalók munkaidejének kezdete és vége az I. fejezet 1.1. pontjában foglaltak alapján kerül meghatározásra, kivéve a felsővezeték- és kábelszerelő munkakörök munkarendjét, mely művezetőségenként az alábbiak szerint alakul:

Villamos Budai felsővezeték művezetőség: 0630 - 1830 illetve 1830 - 0630

Villamos Pesti I. felsővezeték művezetőség: 0700 - 1900 illetve 1900 - 0700

Villamos Pesti II. felsővezeték művezetőség: 0600 - 1800 illetve 1800 - 0600

Villamos kábelszerelő művezetőség: 0700 - 1900 illetve 1900 - 0700

A munkarend ciklikussága: 12 óra nappal, 24 óra szabadidő, 12 óra éjszaka, 48 óra szabadidő.

A **nem** készenléti jellegű és fordulószolgálatos munkakörben foglalkoztatott munkavállalók munkaközi szünetének kiadására az I. fejezet 1.2. pontjában meghatározottak szerint kerül sor.

**2.2. A készenléti jellegű munkakörök**

**2.2.1.** A munkáltató a Villamos Infrastruktúra Főmérnökségen az alábbi munkaköröket tekinti **készenléti jellegű munkakör**nek:

* *Villamos Infrastruktúra Főmérnökség Pálya Zavarelhárító Üzem*

|  |
| --- |
| * + - kitérőlakatos |
| * + - pálya zavarelhárító | |
| * + - pályamunkás | |
| * + - pályamunkás - betanított | |
| * + - pályamunkás – lángvágó | |

* *Villamos Infrastruktúra Főmérnökség Jelzőberendezési Üzem*

|  |
| --- |
| * + - hírközlő és jelzőberendezés műszerész |
| * + - jelzőberendezés műszerész |
| * + - jelzőberendezés műszerész gyakornok |
| * + - jelzőberendezés műszerész-csoportvezető |
| * + - jelzőberendezés szerelő - betanított |
| * + - villanyszerelő |

* *Villamos Infrastruktúra Főmérnökség Hírközlési és Karbantartó Üzem*

|  |
| --- |
| * + - hírközlő és jelzőberendezés műszerész |
| * + - hírközlő berend. műszerész csoportvezető |
| * + - hírközlő berendezés műszerész |

* *Villamos Infrastruktúra Főmérnökség Áramellátási szolgálat*

|  |
| --- |
| * + - áramellátási zavarelhárító |
| * + - vezető elektrikus |
| * + - elektrikus |
| * + - energia operátor |
| * + - másodelektrikus |
| * + - segédelektrikus |
| * + - távvezérlő műszerész |
| * + - távvezérlő műszerész - betanított |
| * + - távvezérlő műszerész csoportvezető |
| * + - villamos berendezés szerelő |
| * + - villamos berendezés szerelő - csoportvezető |
| * + - villamos biztonságt.szabv. felülv.csopv. |
| * + - villamos biztonságt. szabványos. felülv. |

**2.2.2.** A készenléti jellegű munkakörök esetében a munkaidő kezdete és vége a következők szerint alakul:

**0600-1800 óra, 1800-0600 óra**

**0700-1900 óra, 1900-0700 óra**

**0630-1830 óra, 1830-0630 óra**

**0730-1930 óra, 1930-0730 óra**

A készenléti jellegű munkakörök esetében a munkaközi szünet a munkaidő részét képezi, kiadására az I. fejezet 1.6. pontjában foglaltak szerint kerülhet sor.

* 1. **Műszakpótlékok (KSZ 522. pont):**

Az Infrastruktúra Főmérnökség valamennyi szakterületén a fordulószolgálatos munkarendben dolgozók éjszakai műszakpótléka az időarányos alapbér 50%-a.

* 1. **Csoportvezetői pótlék (KSZ 5237. pont):**

Fizikai állományú csoportvezetők részére:

* 3-10 főig alapbér 8%-a,
* 11-20 főig alapbér 12%-a,
* 20 fő felett alapbér 15%-a.

A csoport létszáma a csoportvezetővel együtt értelmezendő.

* 1. **Hidak szerelőjárdáin végzett speciális munkavégzés díjazása**

A Villamos Áramellátási Szakszolgálat azon dolgozóinak, akik a Duna hidakban fektetett elektromos kábelek hídszerkezet alatti karbantartását, hibajavítását végzik, ezen munkák időtartamára alapbérük 20%-át kitevő pótlék jár.

* 1. **Célprémium rendszer~~:~~**

Műszaki beruházásokban vagy kiemelt felújításokban közreműködő dolgozók többletteljesítményének, a megváltozott foglalkoztatási, munkakörülményi és munkakövetelmények melletti munka-végzés anyagi elismerésének biztosítására, a munkavállalók számára egyedi célprémium tűzhető ki. A kitűzhető prémium keret nagyságát az éves bérgazdálkodási lehetőségek függvényében a munkáltatói jogkör gyakorló határozza meg, és erről tájékoztatja a munkavállalói érdekképviseleteket. A célprémium havi mértéke munkavállalónként maximum az adott munkavállaló alapbérének 10%-a lehet.

### 3. Villamos Üzemigazgatóság Törzsnél foglalkoztatott munkavállalók

**3.1.** Készenléti jellegű munkakörök:

* vasútbiztonsági revizor,
* villamos vasútbiztonsági csoportvezető

**3.2.** A többműszakos munkarend szerinti készenléti jellegű munkakörben foglalkoztatott munkavállalók munkaidejének kezdete és vége jelen melléklet I. fejezet 1.5. pontja alapján kerül meghatározásra, a munkaközi szünetének kiadására a jelen melléklet I. fejezet 1.6. pontjában meghatározottak szerint kerül sor.

### Villamos Forgalmi Főmérnökségen foglalkoztatott munkavállalók

* 1. **Fordulószolgálatos és készenléti jellegű munkakörök**

**4.1.1.** **Fordulószolgálatos munkakörök** listája, melyek **egyúttal készenléti jellegűek is**:

|  |
| --- |
| * fogaskerekű forgalmi diszpécser |
| * villamos forgalmi diszpécser |

A fordulószolgálatos munkarend szerint foglakoztatott munkavállalók munkaidejének kezdete és vége az I. fejezet 1.1. pontjában foglaltak, a munkaközi szünetének kiadására a jelen melléklet I. fejezet 1.6. pontjában meghatározottak szerint kerül sor.

* + 1. **Többműszakos munkarend szerinti** **készenléti jellegű munkakörök**:

|  |
| --- |
| * váltóőr |

A többműszakos munkarend szerinti készenléti jellegű munkakörben foglalkoztatott munkavállalók munkaidejének kezdete és vége jelen melléklet I. fejezet 1.5. pontjában foglaltak alapján kerül meghatározásra, a munkaközi szünetének kiadására a jelen melléklet I. fejezet 1.6. pontjában meghatározottak szerint kerül sor.

**4.2. A munkaidő beosztása napokra (KSZ 331.):**

A forgalmi járművezetők (beosztás szerint foglalkoztatottak) havi munkaidőkeretben kerülnek foglalkoztatásra, és a munkaidő beosztásnál az ún. „GTO” beosztás (garázs-tartalék/órás) havonta maximum három alkalom/fő alkalmazható. A „GTO” beosztás esetén a napi munkaidő tartama 8 óra, mely a munkavállaló egyetértésével legfeljebb 4 órára csökkenthető.

**4.3. Munkaközi és technológiai szünet a járművezetői munkakörök esetén (KSZ 37.):**

A munkaközi és technológiai szünet kezdetét és végét közúti vasúti járművezetők, fogaskerekű járművezetők esetében a járművezetői keretbeosztásban kell rögzíteni.

A munkaközi szünetet és a technológiai szünetet is munkanapi menetrendekben a munkakezdést követő 2 órán túl ill. a munkavégzést megelőző 2 órán túl kell biztosítani.

Minden más esetben a munkaközi szünet a kezdést követő 1 óra után a munkavégzést megelőző 1 óráig kiadható.

A munkaközi és technológiai szünetet a 6 óra és 9 óra 20 perc közötti hosszúságú szolgálati számoknál összevontan kell biztosítani.

A 9 óra 20 percet meghaladó szolgálati számok esetében 1x20 perc munkaközi szünetet és 1x 15 perc technológiai szünetet kell biztosítani. A szüneteket két részletben kell kiadni, lehetőség szerint a munkaidőben egyenletesen kell biztosítani.

Amennyiben a kétrészes osztott szolgálati számok valamely része önmagában eléri a 6 órát, abban a részben a technológiai szünetet biztosítja a munkáltató a munkavégzés megszakításával.

A munkaközi és technológiai szünetet olyan helyen kell biztosítani, ahol a tartózkodáshoz az infrastrukturális feltételek biztosítottak.

A munkaközi és technológiai idők kiadásának rendje vonalak szintjén az érdekképviseleti és munkáltatói oldal megegyezésével eltérhet.

A munkaközi szünet kiadását a menetrendtől eltérő közlekedés, rendkívüli esemény esetén operatívan kell biztosítani.

* 1. **Bérrendszerek és bérformák (KSZ 51.):** 
     1. **Alapbér kiegészítések az egységes járművezetői alapórabér százalékában**
  + forgalmi útvonal csoportvezetők: 12%,
  + 1-es vonalcsoport járművezetői: 7%,
  + 4-es, 6-os vonalcsoportok járművezetői: 9%,
  + 47-es vonalcsoport járművezetői: 5%,
  + 17-es vonalcsoport járművezetői: 5%,
  + a szakszolgálatok által kijelölt, állandó megbízással rendelkező „kiemelt” munkamódszer átadók: 5 %.

Gyakorlati idő: Gyakorlati időnek a közúti vasúti járművezető munkakörben eltöltött időtartam tekinthető, mely a sikeres önállósító vizsga időpontjától a munkakörből való áthelyezés időpontjáig, vagy a munkaviszony megszűnéséig tart. A gyakorlati időbe nem számít bele (kieső idő) a munkakörből határozott időre történő áthelyezés teljes időtartama, valamint a 30 napot meghaladó távollét az egybefüggő távollét 31. naptári napjától. A közúti vasúti járművezetői munkakörben eltöltött időtartamot és a kieső időtartamot naptári napban kell számolni. Felvétel esetén a korábbi, vagy más társaságnál megszerzett, közúti vasúti járművezetői, mozdonyvezetői vagy gyakorlati vasútszakmai oktató munkakörben megszerzett gyakorlati idő igazolás alapján, a próbaidő leteltét követően számít bele a gyakorlati időbe. A gyakorlati idő számításakor a KSZ rendelkezése a mérvadó.

A gyakorlati idő számításakor a jelen melléklet hatályba lépését követő hónap első napján meglévő állapot kerül rögzítésre. A gyakorlati idő jelen egységes számítását ettől kezdve kell alkalmazni.

A gyakorlati idő teljesítése után járó alapbér kiegészítés mértéke:

|  |  |
| --- | --- |
| Gyakorlati idő | Alapbér kiegészítés  mértéke |
| 0-5 év között: | 0% |
| 5-10 év között: | 1,5% |
| 10-15 év között: | 2,5% |
| 15-20 év között: | 3,5% |
| 20-25 év között: | 6 % |
| 25-30 év között: | 9 % |
| 30 év felett: | 12 % |

A gyakorlati idő teljesítése után járó órabér-kiegészítést a jogosultság megszerzését követő hónap elejétől kell alkalmazni.

* + 1. **Időszakos vizsgára való felkészítő oktatás**

A vasúti közlekedés biztonságával összefüggő munkakört betöltő munkavállalók időszakos vizsgájának időpontját megelőző 30 napban a munkáltató egy napos szervezett, vizsgára felkészítő oktatási napot biztosít, mely napra a munkavállalót 8 órára elszámolt távolléti díja illeti meg. A munkáltató minden hónapban legalább két időszakos vizsgára felkészítő oktatási napot határoz meg. A munkavállaló oktatási napját a munkáltató a munkavállaló adott havi munkaidő beosztásában határozza meg.

* 1. **Járművezetői jegyfelszerelés-, leszámolás díjazása**

A járművezetők jegyfelszereléssel, készpénzzel történő elszámolásának ideje, alkalmankéntminimum30 perc idővela tényleges tevékenységgel töltött idő alapján, időarányos alapórabérrel kerül elszámolásra.

A jegyfelszereléssel történő elszámolás, az érintett munkavállaló olyan munkanapján történhet, ahol a beosztás szerinti szolgálati ideje a 4 órát meghaladja.

* 1. **Műszakpótlék mértéke (KSZ 522.):**

A műszakpótlékok mértékének meghatározása a társasági KSZ szerint történik.

A délutáni műszakpótlékra jogosult beosztásban foglalkoztatottak a pótlékra 14.00-22.00 között, éjszakai műszakpótlékra jogosult beosztásban foglalkoztatottak a pótlékra 22.00-06.00 között jogosultak.

* 1. **Osztott munkaidő díjazása (KSZ 5235.):**

Osztott munkaidőben foglalkozatott közúti vasúti járművezetőket a kétrészes szolgálati szám hosszától függően a kétrészes szolgálati napokra pótlék illeti meg:

* a menetrendi terv szerint 13 óránál rövidebb hosszúságú szolgálati számok esetében a mindenkori egységes járművezetői alapórabér,
* a menetrendi terv szerint 13 óra és 13 óra 30 perc közötti hosszúságú szolgálati számok esetében a mindenkori egységes járművezetői alapórabér 10%-kal megemelve,
* a menetrendi terv szerint 13 óra 30 percnél hosszabb szolgálati számok esetében a mindenkori egységes járművezetői alapórabér 20%-kal megemelve.

Az osztott munkaidőben foglalkoztatott váltóőröket a kétrészes szolgálati napokra pótlék illeti meg, amelynek összege megegyezik a mindenkori váltóőri átlag alapórabérrel (jelenleg 1 475,- Ft)

**4.8. Prémiumrendszer (KSZ 57.):**

A prémiumfeladatok kitűzése és értékelése a munkáltatói jogkörgyakorló vezetők hatásköre. A premizálási elveket és annak mértékét az illetékes partner érdekképviseletekkel egyetértve kell meghatározni, a mindenkori társasági előírások figyelembevételével.

**4.8.1. Szellemi munkavállalók premizálása:**

A szellemi munkavállalók premizálása az erre vonatkozó társasági utasítás alapján történik.

**4.8.2. Közúti vasúti járművezetői munkakörben foglalkoztatott munkavállalók premizálása:**

**a. Munkamódszer átadói prémium (KSZ 5238. b pontja):**

A nem kiemelt bérezésű munkamódszer átadói tevékenységet ellátó közösségi közlekedési járművezetők a munkamódszer átadásáért, napi premizálásban részesülnek, melynek összege a mindenkori járművezetői alapórabér 105%-a.

Nem fizethető prémium azokra a napokra, amelyeken sajáthibás esemény történt a tevékenység során.

**b. Forgalmi csoportvezetők prémiuma**

A forgalmi csoportvezetői feladatok hatékony ellátása éves prémiumrendszerben kerül elismerésre, amely értékelése negyedévenként történik.

**c. Bevételi prémium**

A jegyértékesítéssel foglalkozó járművezetők részére az eladott jegyek arányában bevételi prémium (jutalék) kerül elszámolásra, melynek mértéke a BKV Zrt. és BKK Zrt. közötti jegyértékesítési szerződésben meghatározott jutalék függvénye, jelenleg a helyszínen váltott vonaljegy estén 60.-Ft/db.

**d. Felszíni tömegközlekedési járművezetők minőségi prémiuma:** A KSZ 2. számú melléklet szerint.

**e. Balesetmentes közlekedésért járó célprémium**

A Villamos Forgalmi Főmérnökség továbbra is kiemelt feladatának tekinti a forgalmi balesetek számának csökkentését. A Villamos Forgalmi Főmérnökség állományába tartozó villamos és fogaskerekű (főállású, nyugdíjas és egyéb jogviszonyban foglalkoztatott) járművezetők részére célprémium kerül kitűzésre. A munkáltató és az érdekképviseletek megállapodnak abban, hogy a kitűzés feltételrendszerét, tárgyévet megelőző év december 15. napjáig áttekintik és megállapodnak a tárgyévre vonatkozó feltételekben. A felülvizsgálat és megállapodás során az előző évi megállapodásban rögzített irányelvek a mérvadóak.

**f. Vonali célprémium**

A Villamos Forgalmi Főmérnökség indokoltnak tartja az egyes viszonylatok eltérő nehézségi foknak megfelelő értékelését. A Villamos Forgalmi Főmérnökség állományába tartozó villamos és fogaskerekű (főállású, nyugdíjas) járművezetők részére célprémium kerül kitűzésre. A munkáltató és az érdekképviseletek megállapodnak abban, hogy a kitűzés feltételrendszerét, tárgyévet megelőző év november 30. napjáig áttekintik és megállapodnak a tárgyévre vonatkozó feltételekben. A felülvizsgálat és megállapodás során az előző évi megállapodásban rögzített irányelvek a mérvadóak.

**4.9. Éjszakai munka pótlék (KSZ 521.):**

Az éjszakai pótlék elszámolása a KSZ alapján történik.

**4.10. Műszakpótlék mértéke (KSZ 522. II.):**

A műszakpótlékok mértékének meghatározása a KSZ szerint történik.

**4.11. Gyakorlati oktatást végzők pótléka (KSZ 5238. b pontja):**

A főállású villamos járművezetők a gyakorlati oktatáson végzett munkájuk után az egységes járművezetői alapórabér 5%-nak megfelelő alapbérkiegészítésben és további 300 forint/oktatási óra díjazásban részesülnek.

**4.12. A járművezető tanulók besorolása**

A járművezető tanulók besorolása megegyezik a járművezetők KSZ szerinti besorolásával, foglalkoztatásuk 7 órás részmunkaidős, és 8 órás teljes munkaidős, bérük megegyezik a mindenkori bérmegállapodásban rögzített munkabérrel. Amennyiben a foglalkoztatásuk műszakpótlékra jogosult beosztás szerint történik, úgy a KSZ 522. pontja alapján kell elszámolni.

Budapest, 2019. november „26.”

**Villamos Üzemigazgatóság**

**nevében:**

**Borbás Péter Dániel**

üzemigazgató s.k.

**Munkavállalók részéről:**

|  |  |
| --- | --- |
| Kukor Gyula s.k.  Villamos Független  Szakszervezet | Csete Gyuláné s.k.  Fővárosi Villamosvasutak Szakszervezete |
| Deák Krisztián s.k.  Közlekedési Alkalmazottak Polgári Szakszervezete | Fazekas István s.k.  Közlekedésben és Áramellátásban  Dolgozók Szakszervezete |
| Illés Csaba s.k.  Független HÉV Szakszervezet | Naszályi Gábor s.k.  Közösségi Közlekedési Dolgozók  Szakszervezete – Az Egységes Közlekedési Szakszervezet |
| Ferencsik József s.k.  Mérnökök és Technikusok Szabad Szakszervezet | Szabó István s.k.  Belföldi Tömegközlekedési Dolgozók  Szakszervezete |
| Gulyás Attila s.k.  Metró Közlekedési Dolgozók  Szakszervezete | Korompai Péter s.k.  Forgalmi és Kereskedelmi  Igazgatóság Dolgozóinak Szakszervezete |
| Korcsok János s.k.  HÉV Dolgozók  Szakszervezete | Gólián Zsolt s.k.  BKV Fürst Közlekedési  Szakszervezete |

|  |  |
| --- | --- |
| Bajzik Tamás Péter s.k.  Nemzeti Szakszervezet | Csimár Pálné s.k.  BKV Központi Dolgozók Szakszervezete |

|  |  |
| --- | --- |
| Gerzsenyi Csaba s.k.  Jegyellenőri Szakszervezet | Székely Ferencné s.k.  BKV Rt. Gazdasági Igazgatóság  Szakszervezete |

|  |  |
| --- | --- |
| Tiszperger Attila s.k.  Óbuda Autóbusz Szakszervezet | Jáger István s.k.  Fővárosi Közlekedési Dolgozók Demokratikus Szakszervezete |